CELEX: 32009R0423
Language: sk
Date: 2009-05-21
Title: Nariadenie Komisie (ES) č. 423/2009 z  20. mája 2009 , o vydávaní dovozných povolení na ryžu v rámci colných kvót otvorených na čiastkové obdobie mesiaca máj 2009 nariadením (ES) č. 1529/2007

21.5.2009   
            
            
               SK
            
            
               Úradný vestník Európskej únie
            
            
               L 125/67
            
         
      NARIADENIE KOMISIE (ES) č. 423/2009
   z 20. mája 2009,
   o vydávaní dovozných povolení na ryžu v rámci colných kvót otvorených na čiastkové obdobie mesiaca máj 2009 nariadením (ES) č. 1529/2007
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1529/2007 z 21. decembra 2007, ktorým sa otvára a ustanovuje správa dovozných kvót na ryžu pochádzajúcu zo štátov AKT, ktoré sú súčasťou oblasti Cariforum, a zo zámorských krajín a území (ZKÚ) (2), a najmä na jeho článok 4 ods. 1,
   keďže:
   
               (1)
            
            
               Na rok 2009 bola nariadením (ES) č. 1529/2007 otvorená ročná dovozná colná kvóta na 250 000 ton ryže (vyjadrené ako ekvivalent lúpanej ryže) s pôvodom v štátoch, ktoré sú súčasťou regiónu Cariforum (poradové číslo 09.4220), dovozná colná kvóta na 25 000 ton ryže (vyjadrené ako ekvivalent lúpanej ryže) s pôvodom na Holandských Antilách a Arube (poradové číslo 09.4189) a dovozná colná kvóta na 10 000 ton ryže (vyjadrené ako ekvivalent lúpanej ryže) s pôvodom v najmenej rozvinutých ZKÚ (poradové číslo 09.4190).
            
         
               (2)
            
            
               Čiastkové obdobie mesiaca máj je druhým čiastkovým obdobím pre tieto kvóty ustanovené v článku 1 ods. 1 a 2 nariadenia (ES) č. 1529/2007.
            
         
               (3)
            
            
               Z oznámenia podľa článku 6 písm. a) nariadenia (ES) č. 1529/2007 vyplýva, že žiadosti podané počas prvých siedmich dní mesiaca máj 2009 podľa článku 2 ods. 1 uvedeného nariadenia sa v prípade kvót s poradovými číslami 09.4220, 09.4189 a 09.4190 vzťahujú na také množstvo vyjadrené ako ekvivalent lúpanej ryže, ktoré je nižšie [alebo rovnaké] ako dostupné množstvo.
            
         
               (4)
            
            
               V prípade kvót s poradovými číslami 09.4220, 09.4189 a 09.4190 by sa preto mali určiť celkové množstvá dostupné počas nasledujúceho čiastkového kvótového obdobia podľa článku 4 ods. 1 nariadenia (ES) č. 1529/2007,
            
         PRIJALA TOTO NARIADENIE:
   Článok 1
   Celkové množstvá dostupné počas nasledujúceho kvótového obdobia v rámci kvót s poradovými číslami 09.4220, 09.4189 a 09.4190 podľa nariadenia (ES) č. 1529/2007 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. mája 2009
      
         
            Za Komisiu
         
         Jean-Luc DEMARTY
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 348, 31.12.2007, s. 155.
   
      PRÍLOHA
      
         Množstvá, ktoré sa majú prideliť v rámci čiastkového obdobia mesiaca máj 2009 a množstvá dostupné počas nasledujúceho čiastkového obdobia podľa nariadenia (ES) č. 1529/2007
      
      
                  Pôvod/Výrobok
               
               
                  Poradové číslo
               
               
                  Koeficient pridelenia na čiastkové obdobie mesiaca máj 2009
               
               
                  Celkové množstvá dostupné počas čiastkového obdobia mesiaca september 2009 (v kg)
               
            
                  Štáty, ktoré sú súčasťou regiónu Cariforum [článok 1 ods. 1 písm. b) nariadenia (ES) č. 1529/2007]
                  
                              —
                           
                           
                              číselné znaky KN 1006 s výnimkou číselného znaku KN 1006 10 10
                           
                        
               
                  09.4220
               
               
                  — (2)
                  
               
               
                  130 197 633
               
            
                  ZKÚ [článok 1 ods. 2 písm. a) a b) nariadenia (ES) č. 1529/2007]
                  
                              —
                           
                           
                              číselný znak KN 1006
                           
                        
               
                   
               
               
                   
               
               
                   
               
            
                  
                              a)
                           
                           
                              Holandské Antily a Aruba:
                           
                        
               
                  09.4189
               
               
                  — (2)
                  
               
               
                  21 500 000
               
            
                  
                              b)
                           
                           
                              najmenej rozvinuté ZKÚ:
                           
                        
               
                  09.4190
               
               
                  — (1)
                  
               
               
                  10 000 000
               
            
         (1)  Žiadosti sa vzťahujú na množstvá, ktoré sú menšie alebo rovnaké ako dostupné množstvá: možno teda vyhovieť všetkým žiadostiam.
      
         (2)  V prípade tohto čiastkového obdobia sa koeficient pridelenia neuplatňuje: Komisii nebola predložená ani jedna žiadosť o povolenie.